Návod pre používateľa Cyber-shot
Tlač
Úvodná strana > Používanie položiek MENU (Snímanie) > Položky MENU (Snímanie) > Focus

## Focus

Zaostrenie objektov blízko okraja displeja
Môžete zmeniť spôsob zaostrenia. Použite ponuku, keď je obtiažne správne zaostriť v režime automatického zaostrenia.
AF je skratka pre výraz „Auto Focus“, ktorý označuje funkciu automatického nastavenia zaostrenia.
Na displeji sa objaví zvolený zameriavací rámček AF zóny.

1. MENU (Focus) požadovaný režim

| (Multi AF) | Automaticky zaostrí na objekt po celej ploche zameriavacieho rámčeka. Keď v režime snímania statického záberu stlačíte tlačidlo spúšte do polovice, okolo oblasti, na ktorú je zaostrené, sa zobrazí zelený rámček. Keď je aktívna funkcia rozpoznania tváre, AF (Automatické zaostrenie) pracuje s prioritou na tváre. Keď je výber scény nastavený na (Underwater), činnosť zaostrovania sa nastaví na snímanie pod vodou. Keď sa zaostrenie dosiahne stlačením tlačidla spúšte do polovice, veľký rámček sa zobrazí zelenou farbou.
| (Center AF) | Automaticky zaostrí na objekt v prostriedku zameriavacieho rámčeka. Použitím spoločne s funkciou uzamknutia AF môžete vytvoriť požadovanú kompozíciu záberu.
| (Spot AF) | Automaticky sa zaostrí na mimoriadne malý objekt alebo úzku oblasť. Použitím spoločne s funkciou uzamknutia AF môžete vytvoriť požadovanú kompozíciu záberu. Fotoaparát držte pevne tak, aby nedošlo k nesprávnemu nastaveniu snímaného objektu a zameriavacieho rámčeka AF zóny.

Poznámky

- Keď použijete [Digital Zoom] alebo [AF Illuminator], zameriavací rámček AF zóny sa vypne a bude sa zobrazovať bodkovanou čiarou. V tomto prípade fotoaparát zaostruje na objekty v strede displeja.

- Ak je aktivovaná funkcia zaostrovania sledovaného objektu, fotoaparát bude zaostrovať s prioritou na objekt, ktorý sa má sledovať.

### Zaostrenie objektov blízko okraja displeja

Ak nie je snímaný objekt zaostrený, vykonajte nasledovné:

1. Znovu vykonajte kompozíciu záberu tak, aby sa snímaný objekt nachádzal v strede zameriavacieho rámčeka AF zóny (A) a potom stlačením tlačidla spúšte do polovice zaostrite na snímaný objekt (funkcia uzamknutia AF).

1. Keď indikátor aretácie AE/AF (B) prestane blikať a začne svietiť nepretržite, vráťte sa k úplnej kompozícii záberu a stlačte tlačidlo spúšte nadoraz.

- Pokiaľ nestlačíte tlačidlo spúšte nadoraz, môžete tento postup zopakovať toľkokrát, koľko je potrebné.

Súvisiaca téma
Tracking focus
Položky MENU, ktoré nie sú v niektorých režimoch snímania REC dostupné
Späť na začiatok